tartuNLP/wikipedia-smugri-20251201 huggingface dataset:
Tim Pawlenty

Timothy James ”Tim” Pawlenty (s. 27. marraskuuta 1960 Saint Paul, Minnesota) on yhdysvaltalainen republikaanipuolueen poliitikko. Hän toimi Minnesotan osavaltion kuvernöörinä vuosina 2003–2011. Vuosina 1993–2003 hän oli Minnesotan edustajainhuoneen jäsen.
Pawlenty asettui ehdokkaaksi republikaanien esivaalikilpaan vuoden 2012 presidentinvaaleihin, mutta ilmoitti vetäytyvänsä kisasta jäätyään elokuussa 2011 Iowan koeäänestyksessä kolmanneksi Michele Bachmannille ja Ron Paulille. 
Pawlenty opiskeli valtio-oppia ja lakia Minnesotan yliopistossa. Hän on naimisissa ja hänellä on kaksi tytärtä.
Tapio Nousiainen

Toivo Tapio Nousiainen (7. toukokuuta 1914 Pielavesi – 30. lokakuuta 1981 Kuopio) oli kristillinen kirjailija, lakimies ja teologian kandidaatti. Hänellä oli ylempi oikeustutkinto Helsingin yliopistosta vuodelta 1938, ja lakitieteen tohtori hänestä tuli 1961.
Nousiaisen tunnetuimpia teoksia ovat "Leipää ja suolaa" (1973) ja "Yksi ainoa elämä" (1980). Ensin mainittu on uudenlainen, aikansa Suomeen sijoittuva "Psalmien kirja". Yksi ainoa elämä varoittelee kadotuksen tuskista, ja siihen sisältyy vähän myös katolisen kirkon kritiikkiä. Siitä on useimpina vuosina ilmestymisensä jälkeen otettu uusintapainos. Se on käännetty viroksi nimellä "Ainult üks elu". Se on käännetty myös venäjäksi. Lisäksi hän kuvaili peitenimiä käyttäen omaa elämäänsä ja läheistensä elämää vuoteen 1974 asti romaanissaan "Katkennut korsi".
Tapio Nousiainen tuli uskoon vuonna 1952 ja liittyi saman vuoden syksyllä Kuopion Vapaaseurakuntaan. Siitä lähtien hän kuului enimmäkseen Suomen Vapaakirkkoon, tosin välillä helluntaiherätykseen.
Nousiainen puhui ja toimi 1960–1970-luvulla Suomessa kristittyjen yhteyden, esimerkiksi yhteisen esirukouksen ja evankelioinnin (Jeesuksesta todistamisen) puolesta. Hän kirjoitti aiheesta kirjan "Että he kaikki olisivat yhtä". Lisäksi hän osallistui aktiivisesti yhteiskristillisiin Ashram-kokouksiin ja piti raamattutunteja vuosina 1970-1980 Kansan Raamattuseuran toimintakeskuksessa Oronmyllyllä, Etelä-Karjalan Parikkalassa. Nousiainen saarnasi hengellisissä tilaisuuksissa ympäri Suomea tuomarin ja kirjailijan töidensä ohella, ja teki silloin tällöin saarnamatkoja myös ulkomaille.
Vaikka 1970-luvun puolivälin jälkeen hänen terveytensä heikkeni esimerkiksi diabeteksen, aivoverenkiertohäiriön ja sydänvaivojen takia, Nousiainen jaksoi kirjoittaa kirjoja kuolemaansa asti.
Tapio Nousiaisesta on kirjoitettu elämäkerta: "Kunhan vaellamme samaa tieta - Tapio Nousiaisen elämä ja palvelutyö kristittyjen yhteyden puolesta". Kirjoittaja on Nousiaisen tyttärenpoika Miika Tynjälä. Elämäkerta julkaistiin Suomen Vapaakirkon kesäjuhlilla Kuopiossa 5.-7. heinäkuuta 2019.
Läheltä ja kaukaa

Läheltä ja kaukaa on Flegmaatikkojen 26. helmikuuta 2001 julkaistu debyyttialbumi, jonka julkaisi Poko Records. Levyltä julkaistiin singlet "Hallitse &amp; hajoita", "Ei epäilystä" sekä "Mutsin luona". Albumin tuotannosta vastaa kokonaan Tiedemies.
Rastas (kirja)

Rastas on Reija Kaskiahon kirjoittama kirja vuodelta 2005. Sille myönnettiin julkaisuvuonnaan Topelius-palkinto.
Kirja kertoo 15-vuotiaasta Lotta-tytöstä, joka tapaa unelmiensa miehen Jaken. Lotalla ja Jakella menee hyvin, kunnes Lotta tajuaa olevansa raskaana, ja siitä alkaa nuoren parin vuoristorata. He muuttavat omaan asuntoon ja käyvät yhdessä äitiysneuvolassa, mutta Jake huomaa ettei olekaan riittävän vahva. Hän lähtee pois Lotan luota, ja Lotalle jää vastuu lapsesta huolehtimisesta.
Tapiolan Voimistelijat

Tapiolan Voimistelijat on espoolainen voimisteluseura, joka toimii pääasiassa Suur-Tapiolan alueella sekä Leppävaarassa. Seuralla on kilpailevia joukkueita joukkuevoimistelussa ja tanssillisessa voimistelussa sekä laajaa harrasteliikunnan tarjontaa kaikenikäisille perheliikunnasta lasten tuntien ja aikuisten ryhmäliikunnan kautta seniorijumppaan. Noin 10 % seuran jäsenistä on joukkuevoimistelijoita. Joukkuevoimistelun osalta seuran tavoitteena on tarjota jokaiselle voimistelijalle mahdollisuus harrastaa lajia omalla taito- ja tavoitetasollaan.
Tapiolan Voimistelijat on Suomen Voimisteluliiton sekä Etelä-Suomen Liikunta ja Urheilu ESLUn jäsen.
Seuran jäsenmäärä on enimillään ollut 1 875 (2018). Harrastetuntien ohjaajia ja voimisteluvalmentajia on yhteensä noin 80 kappaletta. Lasten harrastetunteja ja aikuisten ryhmäliikuntatunteja oli molempia vuonna 2020 tarjolla yli 30 viikoittain. 
Seurasta käytetään lyhenteitä TapVo ja Tapvo. Seuran hallituksen puheenjohtajana vuonna 2021 toimii Heidi Viitamäki ja toiminnanjohtajana Terhi Toivonen. 
Kilpailumenestys.
Tapiolan Voimistelijoiden Elegia-joukkue on edustanut Suomea kolmissa joukkuevoimistelun MM-kilpailuissa: 
Seuran joukkueet ovat lisäksi saavuttaneet myös useita SM-mitaleita.
Seuran historia.
Seura perustettiin vuonna 1964 nimellä Tapiolan Naisvoimistelijat. Nykyinen nimi otettiin käyttöön vuonna 1995. 50-vuotisjuhlavuottaan Tapvo vietti vuonna 2014. 
Kilta.
Vuonna 1976 Tapiolan Voimistelijat perusti Uskollisuuden killan no 37. Killan jäseneksi voi hakea, kun on ollut seuran jäsen viisi vuotta. Kiltojen kantava teema on ystävyys. Killat järjestävät ja kiltalaisille järjestetään monenlaista toimintaa kuten retkiä ja tapaamisia. TapVossa kiltalaisia on noin kaksikymmentä.
Kermasieppo

Kermasieppo ("Tregellasia capito") on Australiassa tavattava pensassieppoihin kuuluva varpuslintu.
Koko ja ulkonäkö.
Kooltaan kermasieppo on 12–13 cm pitkä. Lajin sukupuolet muistuttavat ulkonäöltään toisiaan. Selkä on lajilla väritykseltään oliivinvihreä ja pää harmaa. Vatsastaan ja rinnastaan lintu on keltainen. Otsa on valkoinen tai oranssiin vivahtava. Nuoret linnut ovat selästään punaruskeita ja vatsastaan vaaleankeltaisia valkoisin viiruin. Valkonaamasieppo ("Tregellasia leucops") muistuttaa kermasieppoa, mutta eroaa tästä mustan otsan ja valkoisten silmänympärysten perusteella.
Levinneisyys ja elinympäristö.
Kermasieppoa tavataan Australian itärannikolta kahtena erillisenä populaationa. Pohjoisempi populaatio sijaitsee Queenslandin osavaltion koillisrannikolla ja eteläisempi populaatio Uuden Etelä-Walesin osavaltion alueella hieman Kauriin kääntöpiirin pohjoispuolella. Lajin elinympäristöä ovat kosteat eukalyptusmetsät sekä trooppiset ja subtrooppiset sademetsät. Kermasieppo viihtyy erityisesti tiheän kasvillisuuden joukossa.
Ravinto.
Kermasiepon ravinto koostuu pääosin hyönteisistä, mutta toisinaan laji syö myös siemeniä. Lintu etsii ruokansa maasta tai puiden keskikerroksista.
Elintavat.
Kermasiepot liikkuvat yleensä yksin tai pareittain. Ne ovat hiljaisia ja huomaamattomia lintuja. Lajin pesimäkausi kestää levinneisyysalueen pohjoisosissa heinäkuulta joulukuulle ja etelämpänä syyskuulta joulukuulle. Pesänsä lintu rakentaa pensaaseen ruohoista, sammalesta, juurista ja lehdistä sitoen ne yhteen hämähäkinseitillä. Naaras munii kaksi munaa ja hautoo niitä vajaat kolme viikkoa. Koiras ruokkii hautovaa naarasta ja osallistuu myös kuoriutuneiden poikasten hoitoon. Pesivällä parilla on apuna myös muita kermasieppoja, yleensä koiraita.
14 Shades of Grey

14 Shades of Grey on yhdysvaltalaisen nu metal -yhtye Staindin neljäs studioalbumi. Se ilmestyi toukokuussa 2003 Josh Abrahamin tuottamana. Se julkaistiin Flip Recordsin ja Elektra Entertainmentin kautta Yhdysvalloissa, Flip Recordsin ja WEA Internationalin kautta muualla. Albumilta julkaistiin singleinä kappaleet "Price to Play" (2003), "So Far Away" (2003), "How About You" (2004) ja "Zoe Jane" (2004). Levyllä oleva laulu "Layne" on tehty Alice in Chains -yhtyeen edesmenneen laulajan Layne Staleyn muistoksi. Kappale "Zoe Jane" on nimetty Staindin laulajan Aaron Lewisin tyttären mukaan.
"14 Shades of Grey" nousi Billboard 200 -listan ykköseksi.
Harmaanaaman kirous

Harmaanaaman kirous on rap-artisti Solosen heinäkuussa 2009 julkaistu albumi. Albumin julkaisi Yellowmic. Solonen kirjoitti puolet albumin lyriikoista ollessaan vankilassa totaalikieltäytymisen takia. Levyn joidenkin kappaleiden lopussa kuuluu erilaisia vankilakuulutuksia. Kappaleesta "Jostain ei tingitä" on julkaistu musiikkivideo.
Kappaleet.
Kappale "Rehellinen rikollinen" sisältää sampleja Tapio Rautavaaran kappaleista "Isoisän olkihattu","Reissumies ja kissa" &amp; "Ontuva Erikson".
Lasse Friman

Lasse Antero Friman (s. 3. marraskuuta 1954 Helsinki) on suomalainen nyrkkeilijä.
Friman edusti Suomea Montréalin 1976 olympialaisissa alle 63,5 kilon sarjassa. Hän hävisi ja karsiutui heti ensimmäisellä kierroksella. MM-kilpailuissa 1982 hän otteli alle 67 kilon sarjassa ja hävisi jälleen ensimmäisellä kierroksella. Hän voitti Pohjoismaiden mestaruuden vuosina 1976 (alle 63,5 kg) ja 1982 (67 kg) sekä samoina vuosina myös Suomen mestaruuden.
Friman edusti Suomessa seuratasolla Tampereen Nyrkki-Miehiä ja Tampereen Voimailuseuraa. Hänellä on pituutta 181 senttimetriä.
Friman muutti vuonna 1976 töiden perässä Ruotsiin. Hän osallistui myös Ruotsin-mestaruuskilpailuihin ja voitti Ruotsin-mestaruuden vuosina 1979 ja 1980. Jälkimmäisellä kerralla hänen loppuotteluvastustajansa oli suomalaissyntyinen Vesa Koskela. Ruotsissa hän edusti seuroja BK Örnen, IF Linnéa ja Puma IF.
Heinis

Heinis (oikealta nimeltään Nico Salonen, s. 29. syyskuuta 1985, aikaisemmin Heinähattu) on suomalainen Yellowmic-levy-yhtiölle levyttävä rap-artisti.
Ura.
Heinis julkaisi esikoisalbuminsa "Tilapäinen taideteos" 10. kesäkuuta 2005 Yellowmic Recordsin kautta. Vuonna 2007 Heinis oli mukana "Adihasla" CD/DVD -julkaisulla. Seuraavana vuoden syksynä julkaistiin hänen toinen studioalbuminsa "Säätöpossu". Sekin Yellowmic Recordsin kautta. Heinis julkaisi "Vuos10nen"-nimisen yhteisalbumin Ezkin kanssa 1. joulukuuta 2010. Tämänkin albumin julkaisi Yellowmic Records. Heiniksen kolmas sooloalbumi "Tarantino" julkaistiin joulukuussa 2011. Heinis julkaisi "Eläin"-yhteisalbumin Ezkin kanssa maaliskuussa 2014. #HASLA Levy yhteistyössä Adi L Haslan Kanssa 2015 ja ENTROPIA soolo 2015.
Työn alla 2016 tuleva Heinis &amp; SLS : LOHIKÄÄRME Levy, Heinis &amp; EZK : TBA &amp; Soolo 100Km Ylös.
Pekka Ruokola

Pekka Pauli Vihtori Ruokola (s. 10. helmikuuta 1951 Koskenpää) on entinen suomalainen nyrkkeilijä.
Ruokola edusti Suomea Montréalin 1976 olympialaisissa raskaassa sarjassa. Hän selviytyi suoraan kolmannelle kierrokselle, jossa hävisi ensimmäisessä erässä tyrmäyksellä olympiavoittaja Teófilo Stevensonille.
Pekka Ruokola aloitti nyrkkeilyn 13-vuotiaana ja osallistui ensimmäisiin kilpailuihinsa alle 50 kiloisena vuonna 1966 Suomen Suurkisoissa Helsingissä. Näissä kisoissa hän sijoittui toiseksi. Hän lopetti välillä nyrkkeilyn, muta palasi armeijavuotensa jälkeen kehään saavuttaen ensimmäisen Suomen mestaruutensa vuonna 1974. Montrealin olympialaisten jälkeen hän jatkoi vielä nyrkkeilijänä voittaen vuoden 1978 Tammer-turnauksen loppuottelussa Ruotsin Anders Eklundin, tulevan ammattilaisten raskaansarjan Euroopan mestarin. Viimeinen kilpailuvuosi oli vuosi 1982, jolloin hän voitti viimeisen Suomen mestaruutensa ja poliisien nyrkkeilyn raskaansarjan Euroopan mestaruuden Lontoossa.
Ruokola edusti seuratasolla Vilppulan Veikkoja, Mäntän Urheilijoita ja Tampereen Voimailuseuraa. Hän voitti Suomen mestaruuden vuosina 1974, 1976, 1977, 1978, 1979 ja 1982. 
Pekka Ruokola on pituudeltaan 189-senttinen ja ammatiltaan poliisi. Aktiiviuransa jälkeen hän on toiminut nyrkkeilyn kehä- ja arvostelutuomarina. Hänen poikansa Juha Ruokola on myös menestynyt nyrkkeilijänä.
Naisten Bandyliiga

Naisten Bandyliiga on naisten jääpallon korkein sarjataso Suomessa. Sen järjestää Suomen Jääpalloliitto. Sarjan voittaja on naisten jääpallon Suomen-mestari. Naisten SM-sarja käynnistyi vuonna 1979. Kaudesta 2021-2022 alkaen sarja tunnetaan nimellä Naisten Bandyliiga.
Porvoon Akilles on hallitseva Suomen mestari.
Võ Quý

Võ Quý (31. joulukuuta 1929 Hà Tĩnhin maakunta – 10. tammikuuta 2017 Hanoi) oli vietnamilainen lintutieteilijä.
Tohtori Võ Quý opiskeli Kiinassa ja palasi Vietnamiin 1954 Ranskan kärsittyä tappion sodassa Vietnamia vastaan. Hän oli yksi Hanoin yliopiston perustajista vuonna 1956 ja toimi yliopiston professorina. Hän tutki amerikkalaisten Vietnamin sodassa käyttämien rikkakasvien torjunta-aineiden, kuten Agent Orange, vaikutuksia kasvillisuuteen, ja organisoi myöhemmin valtion uudelleenmetsittämisohjelmia. Vuonna 1985 hän vihki Vietnamin ensimmäisen ympäristöntutkimuslaitoksen Hanoin yliopistossa.
Võ Quý löysi sodan aikana lähes hävinneeksi joutuneen saruskurjen ("Grus antigone") uuden esiintymisalueen, ja oli perustamassa muuttolintujen suojelualuetta. Hän esitti, että Vietnamin sademetsissä elävä annaminfasaani ("Lophura edwardsi") olisi eri laji kuin vietnaminfasaani ("Lophura hatinhensis"), jonka Quý nimesi vuonna 1975. Monet luokittelijat pitävät niitä kuitenkin samana lajina, mutta Suomen BirdLifen lajiluettelossa ne ovat eri lajeja.
Võ Quý kirjoitti kaksiosaisen kirjan Vietnamin linnuista, "The Birds of Vietnam", ja oli yhtenä kirjoittajana teoksessa "The Kouprey: An Action Plan for Its Conservation". Vuonna 2003 hänelle myönnettiin Blue Planet Price.
Chinde

Chinde on Sambesin sivujoki Mosambikissa. Lähellä mereen laskemistaan Sambesi jakaantuu useaan matalaan osaan, jotka muodostavat soistuneen deltan. Chinde eroaa deltan pohjoisuomasta, ja laskee mereen muodostaen purjehduskelpoisen väylän. Chinden rannalla on noin 16 500 asukkaan Chinden kaupunki.
Komati

Komati eli Incomati on joki eteläisessä Afrikassa. Se on noin 450 kilometriä pitkä ja virtaa kolmen valtion läpi. Joen lähteet ovat Etelä-Afrikassa Mpumalangan provinssissa. Sieltä se kulkee itään Swazimaan pohjoisosien läpi ja laskee Intian valtamereen Mosambikissa, noin 24 kilometriä Maputon pohjoispuolella.
Joen valuma-alue on 46 800 neliökilometriä, josta 64 % on Etelä-Afrikassa, 5 % Swazimaassa ja 31 % Mosambikissa.
Joessa on kaksi suurta voimalaitosta: Etelä-Afrikassa Driekoppies-pato ja Swazimaassa Magugan pato ja voimalaitos, jotka rakennettiin vuosina 1995–2001 Etelä-Afrikan ja Swazimaan yhteistyönä.
Albert-Ludwigs-Universität Freiburg

Albert-Ludwigs-Universität Freiburg on yliopisto saksalaisessa Freiburg im Breisgaun kaupungissa Baden-Württembergissä. Yliopiston perusti 21. syyskuuta 1457 itävaltalainen arkkiherttua Albrecht VI, ja se on yksi Saksan kuudesta vanhimmasta yliopistosta. Siellä opiskelee noin 22 000 opiskelijaa yhdessätoista eri tiedekunnassa. Vuonna 2006 Saksan opetusministeriö nimesi yliopiston Exzellenzinitiative-ohjelman puitteissa yhdeksi Saksan niin kutsutuista eliittiyliopistoista.
Maailman viidensadan huippuyliopiston Shanghai-yliopistovertailussa Freiburgin yliopisto sai vuonna 2014 sijaluvun 101–150.
Freiburgin yliopisto

Freiburgin yliopisto voi viitata kahteen eri yliopistoon:
Tulipesä

Tulipesä voi tarkoittaa seuraavia asioita:
&lt;br clear="all"&gt;
Maputo (joki)

Maputo on joki eteläisessä Afrikassa. Se virtaa kolmen valtion läpi. 
Se saa alkunsa Swazimaasta tulevan Usutun ja Etelä-Afrikasta tulevan Pongolan yhtyessä Mosambikin lounasosassa. Sieltä se kulkee koilliseen 80 km ja laskee lopulta Intian valtamereen Mosambikissa, noin 25 km Maputon kaupungin eteläpuolella.
Maputo on Swazimaan suurin joki. Sen rannat ovat jyrkät, usein rotkomaiset ja sankkojen metsien peitossa. Sen varrella ei ole suuria kaupunkeja.
Kansallinen poninäyttely

Kansallinen poninäyttely on suomalainen vuosittain järjestettävä useiden poni- ja pienhevosrotujen yhteinen näyttely. Ensimmäinen näyttely järjestettiin vuonna 1978 Ypäjällä. Aluksi tapahtumaa järjestivät eri rotuyhdistykset, Suomen Hippos, Suomen Poniseura ja Ratsujalostusliitto. Vuodesta 1998 alkaen näyttelyn järjestämisestä on huolehtinut Poninäyttely-yhdistys PONY. Poninäyttely-yhdistyksen jäseninä ovat ponirotuyhdistykset, jotka nimeävät vuosittain edustajansa PONYn työryhmään. Näyttely on pidetty vuodesta 1997 alkaen Vermon raviradalla, ja tapahtumaa kutsutaankin usein ”Vermon poninäyttelyksi”.
Tapahtuma.
Näyttelyyn osallistuvien ponien määrän kasvettua satoihin myös näyttelyn puitteita on pitänyt laajentaa. Näyttely on nykyisin kaksipäiväinen. Lauantaina arvostellaan nuoret eli 1–3-vuotiaat ponit ja sunnuntaina aikuiset ponit sekä maitovarsat. Nuoret ponit on rotukehän lisäksi mahdollista käyttää myös Suomen Hippoksen kehässä arvioitavana. Tuomareita tarvitaan useita, ja ne pyritään saamaan rotujen alkuperämaista. Ponit arvostellaan rodun ja iän mukaan määräytyvissä luokissa. Kunkin rodun paras poni pääsee Best In Show -kehään, jossa näyttelyn päätteeksi kaikki tuomarit yhdessä valitsevat parhaan ponin. Vuonna 2009 tuomareita oli Ruotsista, Britanniasta, Ranskasta ja Suomesta. Roduista olivat mukana shetlanninponi, welshit (kaikki sektiot sekä welsh part bred), ratsuponit, connemara, gotlanninruss, new forest sekä suomenpienhevonen. Määrällisesti eniten oli shetlanninponeja. Rakennearvostelun lisäksi oli ratsastusluokkia sekä lapsiesittäjien taitoja mittaava junior handler -luokka.
Historia.
Alkuvuosina näyttelyä järjesti Suomen Poniseura ja sen jälkeen eri rotuyhdistykset vuorotellen. Järjestäjän lisäksi myös näyttelypaikka vaihteli vuoteen 1997 saakka. Sitä ennen näyttely järjestettiin Ypäjällä (1978, 1980–1986), Kotimäen Ponitallilla Littoisissa (1987–1991, 1993, 1994), Kouvolassa (1992, 1996), Hämeenlinnassa (1979) ja Orimattilassa (1995). Osallistuvien ponien määrä on vuosien varrella kasvanut muutamasta kymmenestä nykyiseen yli neljäänsataan. Tämän vuoksi näyttelypaikaksi vakiintui Vermon ravirata, jossa on käytettävissä riittävän suuri alue sekä karsinapaikkoja.
Näyttelyyn on alusta saakka kutsuttu tuomareita ulkomailta. Ensimmäisessä näyttelyssä tuomarina oli ruotsalainen Herman Friedländer. Ensimmäisissä näyttelyissä poneja ei jaettu luokkiin roduittain vaan ikäryhmittäin. Osallistuvat rodut ovat vuosien varrella vaihdelleet, mutta alkuvuosista saakka mukana ovat olleet shetlanninponi, gotlanninruss, new forest, connemara, welshit sekä risteytysponit (nykyisin ratsuponi). Välillä näyttelyssä on esitetty myös dartmooreja ja islannihevosia. Poninäyttely-yhdistyksen perustamisen jälkeen roduiksi ovat vakiintuneet shetlanninponi, russ, new forest, connemara, welshit, ratsuponit, suomenpienhevonen ja vuonohevonen. Näyttelyluokkien lisäksi joinain vuosina on järjestetty ratsastus- ja ajokilpailuja.
Mazowe

Mazowe on joki eteläisessä Afrikassa. Sen lähteet ovat Zimbabwessa Hararen pohjoispuolella, mistä se jatkaa matkaansa pohjoiseen ja koilliseen osana Mosambikin ja Zimbabwen välistä rajaa, ennen kuin se yhtyy Sambesi-jokeen Mosambikin puolella. Jokeen on rakennettu pato vuonna 1918 Hararen pohjoispuolelle. Padon tarkoitus oli turvata kasteluveden saanti sitrushedelmätarhoissa ja muilla viljelmillä.
Joen varsilla huuhdotaan kultaa, mikä on aiheuttanut ympäristöongelmia. Jokivarren luontokohteista yritetään saada ekomatkailukohdetta.
Sadekaudella se muuttuu vuolaaksi, ja aiheuttaa usein paikallisia tulvia.
Ruth Cardoso

Ruth Correia Leite Cardoso (19. syyskuuta 1930 – 24. kesäkuuta 2008) oli brasilialainen antropologi ja Brasilian presidentin Fernando Henrique Cardoson puoliso.
Elämä.
Ruth Cardoso syntyi Araraquarassa São Paulon osavaltiossa Brasiliassa. Hän muutti osavaltion pääkaupunkiin São Pauloon opiskelemaan São Paulon yliopistoon. Hän väitteli sittemmin siellä vuonna 1972 tohtoriksi pääaineenaan antropologia. Väitöskirjan aiheena oli perherakenne ja sosiaalinen muutos japanilaisten maahanmuuttajien yhteisössä. Yliopistoaikoinaan hän tapasi tulevan puolisonsa, tulevan Brasilian presidentin Fernando Henrique Cardoson, ja he avioituivat 1952. 
Armeijan kaapattua 1964 Brasiliassa vallan Cardosot joutuivat monien muiden poliittiselta kannaltaan vasemmistolaisten tavoin lähtemään maanpakoon. Cardosot viettivät ulkomailla seuraavat kymmenisen vuotta. He asuivat Chilessä, Ranskassa, Isossa-Britanniassa ja Yhdysvalloissa ja toimivat näissä maissa opettajina yliopistoissa. Yhdysvalloissa asuessaan Ruth Cardoso luennoi Coloradon yliopistossa ja Kalifornian yliopistossa, Berkeleyssa. Työnsä ohella hän myös täydensi opintojaan. 
Cardosot pääsivät palaamaan Brasiliaan 1970-luvulla. He asettuivat jälleen São Pauloon, jonne perustivat 1970-luvun loppupuolella Brasilian analysointi- ja suunnittelukeskuksen, joka oli maan ensimmäinen nykyaikainen politiikkaa tutkiva tutkimuslaitos. Laitos on edelleenkin tärkeä yhteiskuntatieteiden tutkimuskeskus. Ruth Cardoso toimi laitoksen ensimmäisenä johtajana. Lisäksi hän toimi pitkään tutkijana kyseisessä instituutissa. 
Vaikka Cardoson puoliso osallistui politiikkaan 1980-luvulta alkaen ensin parlamentissa ja myöhemmin ministerinä, Ruth Cardoso päätti keskittyä kokonaan tieteelliselle uralle. Hän tutki ja kirjoitti useita tieteellisiä artikkeleita muun muassa elämästä slummeissa, maahanmuuttajien emigroitumisesta ja väkivallasta kaupungeissa. 
Kun Fernando Henrique Cardososta tuli 1994 presidentti, Ruth Cardoso jatkoi valitsemallaan linjalla ja pysyi enimmäkseen poissa julkisuudesta. Presidentin vaimona hän nykyaikaisti presidentin puolison roolia. Toisaalta hän tutkimustensa kautta vaikutti vahvasti Brasilian sosiaalipolitiikkaan. Hän käynnisti miehensä presidenttikaudella monia sosiaalipoliittisia hankkeita. Tärkein näistä oli "Comunidade Solidaria", joka keskittyi köyhyyden poistamiseen ja sosiaalisen syrjäytymisen ehkäisemiseen. Muita kehityshankkeita olivat muun muassa mikrolainoja tarjoavan palvelun käynnistäminen Brasiliassa sekä terveys- ja ravitsemusneuvontapalveluiden käynnistäminen. Cardoso julkaisutti palveluiden käyttäjille myös kirjallisuutta. Cardoson luomat palvelukonseptit levisivät laajalle, ja niitä sovellettiin São Paulon lisäksi eri puolilla Brasiliaa sekä myös muualla latinalaisessa Amerikassa ja jopa Afrikassa. 
Ruth Cardoso vietiin sairaalaan 23. kesäkuuta 2008 rytmihäiriöiden ja kovien rintakipujen takia. Hän pääsi kotiin, mutta kuoli seuraavana päivänä sydänkohtaukseen kotonaan São Paulossa. Hän oli 77-vuotias.
Perhe.
Cardosoille syntyi kolme lasta: Luciana, Paulo Henrique ja Beatriz.
Helokolibrikukka

Helokolibrikukka ("Strelitzia reginae") on ruohovartinen kukkiva kasvi, joka kasvaa luonnonvaraisena Etelä-Afrikan Kapmaan itäosissa. Sitä kasvatetaan koriste- ja huonekasvina ja tuodaan pohjoiseen myös leikkokukkana.
Helokolibrikukka kasvaa jopa kaksi metriä korkeaksi. Sen jäykkäruotiset, melko kapeat lehdet ovat 50–70 senttimetriä pitkät. Kukka on toispuoleinen ja muistuttaa pientä lintua. Luonnonmuodossa on kolme oranssia ja kolme sinisävyistä terälehteä. Se houkuttelee pienikokoisia lintuja, jotka istahtavat sinisten terälehtien muodostamalle hyllylle juomaan mettä ja sotkeutuvat samalla siitepölyyn. Kasvista on kehitetty myös punaisia ja keltaisia lajikkeita.
Tuomaansilta

Tuomaansilta () on Aurajoen ylittävä silta Turussa. Sillan kautta kulkee Helsinginkatu, joka muuttuu jonkin matkaa sillan kaakkoispuolella valtatie 1:ksi. Moottoriliikenne sillalla kulkee molempiin suuntiin, ja se on myös jalankulkijoiden ja pyöräilijöiden käytössä. Silta on nimetty 1200-luvulla eläneen piispa Tuomaan mukaan. Silta on tyypiltään jännitetty betoninen jatkuva palkkisilta.
Tuomaansilta rakennettiin vuosina 1998–1999. Sen suunnitteli Insinööritoimisto Pontek Oy, joka suunnitteli myös Turun Teatterisillan. Tuomaansilta notkahti rakennusvaiheessaan tammikuussa 1999, kun Aurajoen jäät lähtivät Halistenkosken alapuolelta liikkeelle isoina lauttoina kesken sillan kannen valun ja törmäsivät valumuottien tukirakenteisiin. Saman vuoden aprillipäivänä Turun Sanomien aprillipilana oli, että silta olisi romahtanut uudestaan. Suomen Rakennusinsinöörien Liitto valitsi Tuomaansillan vuoden sillaksi vuonna 2001. Vuonna 2014 toinen turkulainen silta, Kirjastosilta, sai saman kunnian.
Sillan läheisyydessä on Tuomaanpuisto. Ympäristössä sijaitsee myös Leena Ikosen tekemä "Jäähuntu"-taideteos.
Aurajoen ratasilta (Turku, 1954)

Aurajoen ratasilta oli rantaradan silta, joka ylitti Aurajoen Turun Raunistulan ja Nummen kaupunginosien välillä vuosina 1954–2023. Sillalla oli myös jalankulun ja pyöräilyn väylä.
Alkuperäinen rautatiesilta avattiin käyttöön vuonna 1899. Se oli paraabeliristikkosilta, jossa ristikko oli raiteen alapuolella. Sillan kolme keskimmäistä jänneväliä olivat pituudeltaan 34 metriä ja niiden kummallakin puolella oli kolme 12 metriä pitkää jännettä. Se rakennettiin uudelleen vuonna 1954. Ristikkokannattajat korvattiin levypalkeilla, jotka olivat tuolloin Suomen pisimmät.
Sillan kannattajien vaihdon teki A. Ahlstöm Oy:n Varkauden konepaja. Yhdeksänaukkoisen sillan kokonaispituus oli 180 metriä ja pisin jänne on 34 metriä, joka oli Suomen rataverkon pisin ei-jatkuvan levypalkin aukko. Aukko oli myös Suomen rautateiden kolmanneksi pisin teräksinen levypalkkisillan aukko, sitä pidempiä olivat Saimaan kanavan ratasillan 42 metrin aukko Lappeenrannassa ja Syrjäsalmen ratasillan 45-metrinen aukko Karjalan radalla Kiteellä. Syrjäsalmen silta on vuodelta 1966 ja Saimaan kanavan ratasilta vuodelta 1967.
Rautatiesillalla oli jalankululle ja pyöräilylle tarkoitettu väylä, joka oli vuodesta 2004 suljettuna jalankulkijoilta ja pyöräilijöiltä. Sen puolesta nousi kansanliike, ja silta avattiin jälleen jalankululle ja pyöräilylle levennettynä vuonna 2009. Vuodesta 2018 lähtien kyseisellä väylällä ainoastaan jalankulku on ollut sallittu.
Vuonna 2023 rautatiesilta purettiin Turun ja Kupittaan välisen rataosuuden kaksiraiteistamisen yhteydessä, ja tilalle rakennettiin uusi silta, jonka on määrä tulla käyttöön joulukuussa 2024. Uudelle sillalle ei ollut mahdollista rakentaa jalankulun ja pyöräilyn väylää, joten sille ollaan rakentamassa omaa siltaa uuden ratasillan viereen.
Kolibrikukat

Kolibrikukat ("Strelitzia") on ruohovartisten kukkivien kasvien suku, johon kuuluu ainakin viisi lajia. Niitä kasvaa luonnonvaraisena eteläisessä Afrikassa. Niitä kasvatetaan koriste- ja huonekasveina, ja tuodaan pohjoiseen myös leikkokukkina.
Kolibrikukkien kukka on toispuoleinen ja muistuttaa pientä lintua. Suurikokoisin laji, valkokolibrikukka ("Strelitzia nicolai"), voi kasvaa lähes kymmenmetriseksi.
Lajit.
Suomeksi nimetyt lajit:
Muut lajit:
Halistensilta

Halistensilta () on Turussa sijaitseva Aurajoen Halistenkosken kohdalla ylittävä silta. Sillalta pohjoiseen johtaa Gregorius IX:n tie ja etelään Halistentie. Silta yhdistää eteläisen Nummen kaupunginosan pohjoiseen Halisten kaupunginosaan. 
Nykyinen silta silta on valmistunut vuonna 1982 asutuksen ja liikenteen määrien kasvettua. Vanha Halistensilta on 1930-luvulta, ja se on edelleen jalankulun ja pyöräilyn käytössä.
Sheila (nimi)

Sheila on englanninkielisissä maissa yleisesti käytetty naisen etunimi. Se on englantilainen kirjoitusasu nimistä Celia ja Sile, jotka puolestaan ovat Cecilian irlantilaisia lyhentymiä. Sheila-nimestä on olemassa lukuisia muunnoksia tai vaihtoehtoisia kirjoitusasuja, kuten Shayla ja Shyla.
Nimi Yhdysvalloissa.
Yhdysvalloissa vähintään 235 812 tyttöä on nimetty Sheilaksi vuoden 1880 jälkeen. Nimi oli hyvin suosittu 1960-luvulla, jolloin se oli maassa 59. suosituin Eniten sitä annettiin vuonna 1962, kaikkiaan 8 781 lapselle. Myöhemmin se on harvinaistunut.
Nimi ei-englanninkielisissä maissa.
Suomessa Sheila on ollut Digi- ja väestötietoviraston tietojen mukaan etunimenä elokuuhun 2025 mennessä noin 170 naisella. 1940– ja 1950-luvuilla syntyneitä Sheiloja on Suomessa 20, 1960– ja 1970-luvuilla syntyneitä 44 ja 1980– ja 1990-luvuilla syntyneitä 75.
Ruotsissa Sheila oli vuoden 2020 lopussa kutsumanimenä nimenä 290 naisella.
Kunal Nayyar

Kunal Nayyar (, s. 30. huhtikuuta 1981 Lontoo, Iso-Britannia) on intialais-englantilainen näyttelijä ja näytelmäkirjailija. Hänen tunnetuin roolinsa on Rajesh ”Raj” Koothrappali komediasarjassa "Rillit huurussa".
Nuoruus.
Nayyar syntyi Lontoossa, Englannissa, mutta kun hän oli viisivuotias, hänen perheensä muutti Intian New Delhiin. Vuonna 1999, ollessaan 18-vuotias, hän lähti opiskelemaan Yhdysvaltoihin. Hän opiskeli aluksi liiketoimintaa ja markkinointia Portlandin yliopistossa, jossa hän suoritti kandidaattitutkinnon, ja myöhemmin näyttelemistä Templen yliopistossa Philadelphiassa, jossa hän suoritti maisteritutkinnon.
Ura.
Nayyar on näytellyt vuodesta 2007 tähtitieteilijä Rajesh ”Raj” Koothrappalia CBS:n tilannekomediasarjassa "Rillit huurussa". Hän on vieraillut yhdessä sarjan "NCIS Rikostutkijat" jaksossa. Nayyarilla on äänirooli vuoden 2012 animaatiossa "".
Teatterissa Nayyar on näytellyt muun muassa Los Angelesissa sijaitsevassa Black Dahlia teatterin näytelmässä "Huck &amp; Holden", josta hänet palkittiin Garland Awardilla vuonna 2007. Hän on esiintynyt Stratford-upon-Avonissa sijaitsevan Royal Shakespeare Companyn näytelmässä "Turhaa lemmen touhua".
Nayyar on myös näytelmäkirjailija. Hän on kirjoittanut näytelmän "Cotton Candy" Oroon Dasin kanssa. Näytelmä oli suosittu New Delhissä.
Yksityiselämä.
Nayyar on naimisissa vuoden 2006 Miss Intian Neha Kapurin kanssa. He avioituivat joulukuussa 2011.
Matti Unkuri

Matti Unkuri (10. toukokuuta 1855 Ylihärmä – 1927) oli Siperiaan omasta pyynnöstään karkotettu suomalainen.
Humalainen Unkuri surmasi korttipelissä syntyneen riidan seurauksena serkkunsa Salomon Unkurin marraskuussa 1875. Unkuri sai joulukuussa 1875 taposta 12 vuoden kuritushuonerangaistuksen, jonka kärsimisen hän aloitti Kakolassa. Toukokuussa 1879 yhdessä 27 muun vangin kanssa Unkuri anoi karkotusta Siperiaan. Lopulta Suomen senaatti puolsi Unkurin ja 14 muun vangin karkottamista. Yhdeksi motiiviksi Unkurin pyyntöön Siperiaan karkotuksesta on arveltu, että hänen isänsä uhkasi tappaa hänet, mikäli hän palaisi Pohjanmaalle.
Unkuri on harvoja Siperiaan joutuneita suomalaisia, joista on jäljellä tietoa. Hänet valokuvasi J. G. Granö 1902, ja kuva julkaistiin Granön 1905 ilmestyneessä kirjassa "Siperian suomalaiset siirtolat". Unkuri avioitui Justiina Andrejevan kanssa, ja heidän jälkeläisiään asuu paitsi Venäjällä ja Baltiassa myös paluumuuttajina Suomessa. Unkuri menehtyi lavantautiin vuonna 1927.
Unkurin Siperiaan Bugenen kylään rakentama, sieltä Finyn kylään siirretty talo tuotiin Suomeen Siirtolaisuusmuseoon EU:n rahoitustuella.
Adolphe Guillaume Vorderman

Adolphe Guillaume Vorderman (12. joulukuuta 1844 Haag – 15. heinäkuuta 1902 Jakarta, Jaava) oli alankomaalainen lääkäri ja lintutieteilijä, jonka tutkimus vaikutti ratkaisevasti vitamiinien löytymiseen.
Elämäkerta.
Vorderman opiskeli lääketiedettä Utrechtin yliopistossa. Tohtori Vorderman liittyi Alankomaiden laivastoon lääkintäupseeriksi 1866 ja siirrettiin 1871 siviilihallinnon palvelukseen Soemenepiin Madoeran saarelle Indonesiaan, silloiseen Alankomaiden Itä-Intiaan. 1881 hän sai siirron Bataviaan (nykyisin Jakarta), missä hän toimi johtavana terveystarkastajana vuodesta 1890 kuolemaansa saakka. Saavutuksistaan hänet palkittiin Utrechtin yliopiston kunniatohtorin arvonimellä.
Vorderman jatkoi beriberitutkimuksia, jotka oli aloittanut hänen maanmiehensä Christiaan Eijkman, joka kuitenkin joutui sairauden takia palaamaan kotimaahansa. Eijkmanin mielestä beriberin syynä saattaisi olla jokin ominaisuus riisissä. Vorderman lähti tästä oletuksesta ja kävi joissakin Jaavan vankiloissa tutkimassa vangeille annetun riisin laatua ja ominaisuuksia. Hän havaitsi, että joissakin vankiloissa riisi oli kuorittua eli kiillotettua, toisissa kuorimatonta, ja hän järjesti perusteellisen tutkimuksen. Hän kävi noin sadassa jaavalaisessa vankilassa, otti näytteitä riisiannoksista ja tutki vankiloiden sairauskertomuksia. Toimintansa hän piti salassa, jotteivät kiinalaiset riisikauppiaat olisi muuttaneet riisin myyntitapoja saatuaan tietää tutkimuksesta.
Vorderman havaitsi, että vankiloissa, joissa vangit söivät kiillotettua riisiä, joka 39. vanki sairastui beriberiin, kun taas vankiloissa, joissa riisi tarjottiin kuorimattomana, vain joka tuhannes vanki sairastui beriberiin. Hän myös osoitti, että vankiloiden hygieniatasolla tai muilla seikoilla ei ollut vaikutusta tulokseen. Myöhemmin muut tutkijat, kuten Gerrit Grijns, perehtyivät aiheeseen syvemmin ja löysivät vitamiinit. Beriberin aiheuttajaksi havaittiin riisin kuoriosaan sisältyvän B1-vitamiinin, tiamiinin, puute ravinnossa.
Vorderman julkaisi luonnon myrkyistä, huumeista, lääkkeistä ja ruoasta useita muitakin tutkimuksia, jotka julkaistiin lääketieteellisissä sarjoissa, kuten "Teysmannia" ja "Het Natuurkundig Tijdschrift voor Ned. Indië". Hän myös kirjoitti useita lintutieteellisiä artikkeleita ja toimitti Colfsin jälkeen jääneistä papereista teoksen "Het journaal van Albert Colfs" (Batavia 1888).
Vordermanin kunniaksi on nimetty "Myristica vordermannii" Warb. Linnuista hän nimesi aasiankukaaliin ("Centropus sinensis") alalajin "kangeanensis" ja isomalkohan ("Rhopodytes tristis") alalajin "kangeanensis".
X Factor (Suomi)

X Factor on MTV3-kanavalla esitettävä laulukilpailu, joka perustuu brittiläiseen "The X Factor" -ohjelmaformaattiin. Ohjelman ensimmäinen kausi esitettiin vuonna 2010 ja toinen kausi vuonna 2018.
Toisin kuin samankaltaisissa "Idols"- ja "The Voice of Finland" -ohjelmissa, "X Factoriin" voivat osallistua myös duot ja lauluryhmät. Kilpailijat jaetaan iän, sukupuolen ja kokoonpanon perusteella ryhmiin, joita kutakin luotsaa yksi ohjelman tuomareista.
Tunnetuin ohjelman kilpailijoista on ensimmäisellä kaudella kolmanneksi sijoittunut Leena Tirronen, joka edusti Suomea Euroviisuissa 2017 osana Norma John -duoa.
1. tuotantokausi (2010).
"X Factorin" saapumisesta Suomeen ilmoitettiin virallisesti syyskuussa 2009, jolloin myös paljastettiin sarjan tuomarit ja juontajat. Aiemmin kesällä oli uutisoitu, että "Idols"-ohjelma on toistaiseksi tauolla.
X Factor -ohjelmaformaatin ensimmäiset koelaulut käynnistyivät 7. marraskuuta 2009 Kuopiossa. Toiset koelaulut olivat 14. marraskuuta 2009 Helsingissä. Toisiin koelauluihin oli osallistujia toista tuhatta. Tampereen koelaulut alkoivat 28. marraskuuta 2009 ja Rovaniemen koelaulut 5. joulukuuta 2009. Idolsista poiketen koelaulut esitettiin televisiossa sekaisin eli jokaisessa jaksossa nähtiin koelauluja jokaiselta paikkakunnalta.
Tammikuussa 2010 tv-ruutuihin ilmestynyt "X Factor" aloitti katsojaluvuissa vahvasti, mutta putosi sen jälkeen huomattavasti alas tilastoissa. Ohjelman sanottiin olevan kevään 2010 suurin epäonnistuminen, ja myös MTV3:n ohjelmajohtaja Jorma Sairanen myönsi katsojalukujen olleen lähes 30 prosenttia odotettua heikommat. Kanava kertoi "X Factorista" olevan suunnitteilla toinen kausi, mutta sitä ennen kanavalla nähtäisiin uusi kausi "Idolsista".
Tuomarit
2. tuotantokausi (2018).
Kesäkuussa 2017 MTV ilmoitti, että "X Factor" saa jatkoa. Toisen tuotantokauden koelaulut järjestettiin Helsingissä syyskuussa 2017, ja ohjelmaa alettiin esittää MTV3-kanavalla 4. helmikuuta 2018. Ohjelmalla oli myös Sub-kanavalla esitetty rinnakkaisohjelma nimeltä "Xtra Factor", jossa katsojat pääsivät näkemään kulissien taakse. Ensimmäinen jakso keräsi 584 000 katsojaa, mutta edellisen tuotantokauden tavoin katsojaluvut putosivat seuraavilla viikoilla.
Tuomarit
Alankomaiden jalkapallo

Jalkapallo on Alankomaiden suosituin urheilulaji. Maan ensimmäisen seuran, "De Koninklijke Haarlemsche Football Clubin", perusti vuonna 1879 Pim Mulier, jota pidetään Alankomaiden jalkapallon perustajana. 1890- ja 1900-luvuilla lajin suosio jatkui ja alkunsa sai moni maan suurseura, kuten Sparta Rotterdam vuonna 1888, AFC Ajax vuonna 1900 ja Feyenoord vuonna 1908.
Alankomaiden kuninkaallinen jalkapalloliitto (KNVB) perustettiin vuonna 1889. Alankomaiden jalkapallomaajoukkue, lempinimeltään "Oranje", on menestynyt hyvin arvokisoissa ja on voittanut muun muassa Euroopan mestaruuden 1988. 1970-luvulla Alankomaat tuli tunnetuksi totaalisesta jalkapallosta, jonka lanseerasi valmentaja Rinus Michels. 1970-luvulla Alankomaat menestyi jalkapallossa erinomaisesti, kun Ajax voitti kolme kertaa Euroopan cupin ja maajoukkue selvisi kaksi kertaa peräkkäin MM-finaaliin. Myös PSV Eindhoven ja Feyenoord kuuluvat Ajaxin ohella Euroopan menestyneimpiin seurajoukkueisiin.
Alankomaiden korkein sarjataso on Eredivisie, jossa pelaa 18 joukkuetta. Toiseksi korkein sarjataso on Eerste Divisie, joka tunnetaan myös sponsorinimellä Keuken Kampioen Divisie. Eerste Divisiessä pelaa 20 joukkuetta. Kolmanneksi korkein sarjataso on Tweede Divisie, joka on korkein amatööritaso.
Suomen Siirtolaisuusmuseo

Suomen Siirtolaisuusmuseo on vuonna 2006 perustettu Peräseinäjoella toimiva museo, jonne kerätään siirtolaisuuteen liittyvää aineistoa. 
Ulkomuseoalue "Maailman Raitti" on Kalajärven rannalla ja se esittelee suomalaisten siirtolaisten koteja sekä asumisoloja. Alueen ensimmäinen talo, Hakalan talo, avattiin yleisölle kesällä 2008. Talo rakennettiin alun perin Ilmajoelle Amerikan taaloilla. Ylihärmäläislähtöinen Matti Unkuri rakensi talon Siperian Bugeneen 1890-luvulla. Talo siirrettiin museoalueelle 2010-luvulla. Vuonna 2018 avattiin Knuuttilan talo, jonka rakensi alahärmäläinen Herman Huhtala 1880-luvulla Saskatchewanin provinssin New Finlandiin. Lisäksi alueelle on tuotu Australian Queenslandista sokeriruokofarmin työntekijöiden asunto, keinikämppä, joka on ollut asuinkäytössä 1920-luvulta vuoteen 1964. 
Museota ylläpitää Suomen Siirtolaisuusmuseon Tukiyhdistys ry, joka on perustettu 2002.
Inarin vaakuna

Inarin vaakuna on Inarin kunnan tunnus, joka on saanut aiheensa vanhasta pitäjänsinetistä. Sinetissä kuvatut poro ja kala liittyvät vaakunassa yhteen poronsarvisena kalana.
Vaakunan selitys kuuluu ”mustassa kentässä uiva hopeinen siika päässään kultaiset poronsarvet”. Vaakunan on suunnitellut Ahti Hammar, ja Inarin kunnanvaltuusto hyväksyi sen 28. syyskuuta 1954. Sisäasiainministeriö vahvisti vaakunan käyttöön 25. helmikuuta seuraavana vuonna.
Jamie T

Jamie Alexander Treays (s. 8. tammikuuta 1986 Wimbledon), joka tunnetaan taiteilijanimellä Jamie T, on englantilainen laulaja-lauluntekijä. Hänen debyyttialbuminsa oli "Panic Prevention" (2007), jota seurasi "Kings &amp; Queens" (2009). Molemmat levyt julkaistiin Virgin Records -levymerkillä. Vuonna 2007 Jamie T valittiin Shockwave NME Awardsissa "parhaaksi sooloartistiksi". "Panic Prevention" -albumi oli vuonna 2007 Mercury Prize -ehdokas.
Jamie T:n taustayhtye on nimeltään The Pacemakers.
Tarzan – viidakon valtias (elokuva)

Tarzan – viidakon valtias (engl. "Tarzan, the Ape Man", Suomessa myös nimillä "Tarzan", "Tarzan – aarniometsän valtias" ja "Apinoiden Tarzan") on W. S. Van Dyken ohjaama Tarzan-elokuva vuodelta 1932. Se perustuu Edgar Rice Burroughsin romaaniin "Tarzan, apinain kuningas". Se oli Johnny Weissmullerin ja Maureen O'Sullivanin kuudesta yhteisestä Tarzan-elokuvasta ensimmäinen. Aiemmin tuotettujen kahdeksan Tarzan-mykkäelokuvan jälkeen "Tarzan – viidakon valtias" oli myös ensimmäinen Tarzan-aiheinen äänielokuva.
Trudy Marshall

Gertrude "Trudy" Marshall (14. helmikuuta 1920 Brooklyn, New York – 23. toukokuuta 2004 Los Angeles) oli yhdysvaltalainen näyttelijä. Hän teki elokuvadebyyttinsä 1940-luvun alussa työskenneltyään aiemmin mallina. Hän oli naimisissa Phillip J. Raffinin kanssa vuodesta 1944 tämän kuolemaan vuonna 1982. Avioliitosta syntyi kolme lasta, joista yksi on näyttelijä Deborah Raffin.
Marshallilla oli aktiivinen elokuvaura 1940-luvulla, mutta 1950-luvulta eteenpäin hänen esiintymisensä olivat varsin satunnaisia. Näyttelijä kuoli keuhkosyöpään.
Liz Renay

Liz Renay (14. huhtikuuta 1926 – 22. tammikuuta 2007) oli yhdysvaltalainen näyttelijä, joka syntyi Pearl Elizabeth Dobbins -nimisenä Arizonan Chandlerissä. 
Renay seurusteli Mickey Cohenin kanssa. Hän antoi väärän valan Cohenin veronkierto-oikeudenkäynnissä, sai kolmen vuoden tuomion ja päätyi Terminal Islandille, mutta vapautui 27 kuukauden vankeuden jälkeen hyvän käytöksen ansiosta. Hän oli seitsemästi naimisissa.
Renay esiintyi esimerkiksi elokuvassa "Date with Death" (1959).
Renay julkaisi myös kirjoja. Hän esiintyi stripparina tyttärensä Brendan kanssa, kunnes tämä kuoli oman kätensä kautta vuonna 1982. Renay kuoli Nevadan Las Vegasissa sydämenpysähdykseen ja sisäiseen verenvuotoon.
Schagen

Schagen on kunta ja kaupunki Alankomaissa, Pohjois-Hollannin maakunnassa, Länsi-Frieslandin alueella. Kunnassa on arviolta 46 159 asukasta (vuonna 2016) ja sen pinta-ala on 167,91 neliökilometriä. 
Schagen sai kaupunginoikeudet vuonna 1415. Vuonna 2013 siihen liittyivät Zijpen ja Harenkarspelin kunnat.
Maravi

Maravi oli bantukansojen valtio Itä-Afrikassa, Njassajärven itäpuolella. Se syntyi 1400-luvun lopulla, bantukansojen asettuessa Njassajärvestä laskevan Shire-joen laaksoon. 
Bantut tulivat alueelle Kongojoen laaksosta ja puhuivat kieltä, josta kehittyi nykyinen njandžan kieli. Heidän ensimmäisen johtajansa nimi oli Kalenga.
Maravi oli laajimmillaan 1600-luvun puolivälissä ja kuihtui 1800-luvulla osittain sisäisiin ristiriitoihin, osittain yao-kansan hyökkäysten takia. Yaot sieppasivat maravilaisia ja myivät nämä orjiksi.
Inosiinitrifosfaatti

Inosiinitrifosfaatti eli ITP (C10H15N4O14P3) on nukleotidi. Inosiinitrifosfaatti koostuu inosiinista, johon on liittynyt kolme fosfaattiryhmää. ATP:n ja GTP:n tavoin inosiinitrifosfaatti on hyvin energeettinen yhdiste. Inosiinitrifosfaatilla on ATP:n kaltainen tehtävä tietyissä biologisesti tärkeissä karboksylointireaktioissa.
Inosiinitrifosfaattia muodostuu nukleosididifosfaattikinaasientsyymin siirtäessä yhden fosfaattirymän ATP:ltä inosiinidifosfaatille. Fosfoglyseraattikinaasientsyymi katalysoi Inosiinitrifosfaatin muuttumista inosiinidifosfaatiksi. 
Inosiinitrifosfaattipyrofosfataasi eli inosiinitrifosfaattihydrolaasi hajottaa inosiinitrifosfaattimolekyylin inosiinimonofosfaatiksi ja pyrofosfaatti-ioniksi. Entsyymin puute aiheuttaa inosiinitrifosfaatin epänormaalia kertymistä punasoluihin ja valkosoluihin. Suurimmalla osalla ihmisistä puute ei kuitenkaan aiheuta oireita.
David Herman

David Herman (s. 20. helmikuuta 1967 New York, New York) on yhdysvaltalainen näyttelijä ja koomikko, joka tuli tunnetuksi komediasarjasta "Mad Tv". Sittemmin hänet tunnetaan elokuvasta "Konttorirotat" sekä useista äänirooleistaan animaatiosarjoissa "Kukkulan kuningas", "Futurama" ja "Paradise PD".
Herman opiskeli näyttelemistä muun muassa LaGuardian High Schoolissa.
Shirejoki

Shire eli Chire on noin 400 kilometriä pitkä joki Itä-Afrikassa. Se alkaa Malawin puolelta Njassajärvestä, kulkee Mosambikin keskiosien halki ja yhtyy Sambesiin. Jokilaakso on osa Itä-Afrikan hautavajoamaa.
Yläjuoksulla Liwondessa on pato, jota käytetään etenkin joen alavirran säännöstelyyn ja tulvasuojeluun. Alempana Malopen kylän ja Chikwawan kaupungin välisellä 80 kilometrin matkalla joki laskee yli 380 metriä useissa peräkkäisissä koskissa ja putouksissa. Blantyren luoteispuolella Nkulan ja Tedzanin koskiosuudet on padottu vesivoimaa varten. Chikwawan jälkeen joki virtaa rauhallisesti soistuvassa ympäristössä, joka on osa Mosambikin tasankoa.
Myös Chikwawan yläpuolisiin Kapichiran koskiin on rakennettu pato voimalaitoksineen. Uusia voimalaitoksia oli myös suunnitteilla.
Cathy Lewis

Catherine "Cathy" Lewis (27. joulukuuta 1916 Spokane, Washington – 20. marraskuuta 1968 Hollywood, Kalifornia) oli yhdysvaltalainen näyttelijä. Hänet muistetaan varsinkin radiosta, mutta hän teki myös televisio- ja elokuvaesiintymisiä. Hänellä oli muun muassa Jane Stacyn rooli sarjassa "My Friend Irma" sekä radiossa että televisiossa. Lewis oli vuosina 1943–1958 naimisissa Elliott Lewisin kanssa. Pari kuitenkin erosi.
Lewis kuoli sairastettuaan kolme vuotta syöpää.
Henning Larsen

Henning Göbel Larsen (20. elokuuta 1925 Videbæk − 22. kesäkuuta 2013 Kööpenhamina) oli tanskalainen arkkitehti, jonka tunnetumpia töitä ovat muun muassa Saudi-Arabian ulkoministeriön rakennus Riadissa sekä Harpan konserttitalo Reykjavikissä. 
Ura.
Larsen opiskeli 1950-luvun alussa Tanskan kuninkaallisessa taideakatemiassa, Lontoon Architectural Associationissa sekä Massachusettsin teknillisessä korkeakoulussa. Vuonna 1959 hän perusti oman arkkitehtitoimiston Henning Larsen Architects. Vuosina 1958–1996 Larsen oli Kööpenhaminan taideakatemia arkkitehtikoulun professori ja hän opetti myös ulkomailla.
Ministerikierrätys

Ministerikierrätys on epävirallinen termi, jota käytetään kun maan hallitukseen osallistuva puolue vaihtaa kesken hallituskauden yhden tai useamman ministerinä toimivan henkilön toiseen. 
Esimerkkejä.
Suomessa yksi ministerikierrätys tehtiin Matti Vanhasen ensimmäisen hallituksen aikana vuonna 2005. Antti Kalliomäen tilalle valtiovarainministeriksi tuli SDP:n uusi puheenjohtaja Eero Heinäluoma. Johannes Koskisen tilalle oikeusministeriksi tuli Leena Luhtanen. Kalliomäestä tuli opetusministeri ja Tuula Haataisesta sosiaali- ja terveysministeri.
JYPin SM-liigakausi 2009–2010

JYPin SM-Liigakausi 2009-2010 oli JYPin 25. kausi pääsarjassa. JYP aloitti kauden hallitsevana Suomen mestarina.
Lähtökohdat.
JYP oli ennen kauden alkua myynyt eniten maaleja takoneen sentterinsä Jarkko Immosen Venäjälle KHL:ssä pelaavalle Ak Bars Kazanille. Myös Hippoksena paremmin tunnettu Synergia Areenaa laajennettiin. Katsojakapasiteetti nousi 4618:aan.
Syyskausi.
Kausi alkoi kotiottelulla Kuopion Kalpaa vastaan. Ottelu päättyi Kalpan 4-1 voittoon. Myös seuraavat kolme ottelua Pelicansia, Bluesia ja Ilvestä vastaan päättyivät JYPin tappioihin. Kauden ensimmäisen voittonsa JYP saavutti vasta HPK:ta vastaan.
Youssef Msakni

Youssef M'sakni (myös "Youssef al-Msakni", , s. 28. lokakuuta 1990 Tunis) on tunisialainen jalkapalloilija. Keskikenttälaiturina pelaava M'sakni edustaa Qatarin pääsarjassa pelaavaa Al-Duhail Sports Clubia.
Myös hänen vanhempi veljensä Iheb pelaa jalkapalloa Tunisian pääsarjassa.
Ura.
M'sakni aloitti jalkapalloilun Stade Tunisienin junioreissa, josta hän siirtyi heinäkuussa 2008 Espéranceen. Hän saavutti menestystä heti ensimmäisellä kaudellaan voitettuaan Tunisian pääsarjan mestaruuden lisäksi Arabian Mestarien liigan, sekä Pohjois-Afrikan Cup-voittajien cupin.
Vuoden 2012 Afrikan-mestaruuskilpailun jälkeen M'sakni oli siirtyä Ranskaan Lilleen, mutta joukkue muutti mielensä pyrkiessään neuvottelemaan kolmen muun pelaajan kanssa. Huolimatta useiden eurooppalaisseurojen tarjouksesta M'sakni allekirjoitti neljän ja puolen vuoden sopimuksen Lekhwiyan kanssa. Siirtosumman kerrottiin olevan 23 miljoonaa dinaria. Hänen on tarkoitus siirtyä joukkueeseen tammikuussa 2013. M'sakni pelasi kauden 2011–2012 loppuun Tunisian pääsarjassa, jossa hän voitti maan mestaruuden lisäksi maalikuninkuuden. Hänen joukkueensa eteni myös Mestarien liigassa aina loppuotteluun saakka, jossa he hävisivät Al-Ahlille yhteismaalein 3–2.
Lekhwiya.
M'sakni siirtyi lopulta vuoden 2013 Afrikan-mestaruuskisojen jälkeen Lekhwiyaan ja pelasi ensimmäisen ottelunsa Al Wakrahia vastaan 10. helmikuuta 2013. M'sakni teki ottelun ainoan maalin, kun Lekhwiya voitti ottelun 0–1. M'sakni pelasi kauden aikana seitsemän sarjaottelua, joissa hän teki neljä maalia. Lekhwiya oli lopulta Qatarin pääsarjassa toinen. Sen sijaan se voitti Crown Prince Cupin.
Kaudella 2013–2014 M'sakni juhli Qatarin mestaruutta, kun taas Crown Prince Cupissa Lekhwiya hävisi loppuottelussa El-Jaishille. M'sakni teki Qatarin pääsarjassa kaksitoista maalia ollen joukkueensa paras maalintekijä.
Maajoukkueura.
M'sakni on edustanut Tunisiaa nuorten maajoukkueissa, jossa hän pelasi ensimmäisen kerran vuonna 2007 alle 17-vuotiaissa.
Ensimmäisen A-maajoukkueottelun hän pelasi 9. tammikuuta 2010 harjoitusottelussa Gambiaa vastaan tullessaan vaihdosta kentälle Oussama Darragin tilalle. Toisen ottelunsa hän pelasi vuoden 2010 Afrikan kisoissa, jossa M'sakni syötti maansa avausmaalin Sambiaa vastaan. Lähes vuoden tauon jälkeen M'sakni palasi takaisin maajoukkueen riveihin harjoitusottelussa Baskimaata vastaan 28. joulukuuta 2011. Samaisessa ottelussa hän teki myös ensimmäisen maalinsa Tunisian maajoukkueessa. Uran toinen maali syntyi 23. tammikuuta vuoden 2012 Afrikan-mestaruuskisoissa Marokkoa vastaan.
M'sakni valittiin myös vuoden 2013 Afrikan-mestaruuskisoihin, jossa hän teki avausottelussa maalin Algeriaa vastaan. Tunisian kisat päättyivät kuitenkin alkulohkoon.
Korruptio Japanissa

Korruptio Japanissa kertoo korruptiosta Japanissa. Japani oli Transparency Internationalin korruptioindeksissä vuonna 2009 Britannian kanssa jaetulla sijalla 17. ja vuonna 2008 jaetulla sijalla 17 Irlannin kanssa.
arvioiduista 180 maasta.
Kartellit.
Japanin ‘dango’ -järjestelmässä julkisten töiden hakijat ovat ennakkoon laittomasti keskenään sopineet, kuka voittaa tarjouskilpailun, vaikka useampi toimija tekee tarjouksen.
Vaalirahoitus.
Japanissa poliitikkojen keräämät laittomat vaalituet ja virheelliset kirjaukset ovat aiheuttaneet useita skandaaleja. Lehdistön aktiivisuus on ollut ratkaisevaa väärinkäytösten havaitsemisessa.